Komunikazzjoni mill-Kummissjoni lill-Parlament Ewropew u lill-Kunsill - Strateġija Politika Annwali għall-2006 /* KUMM/2005/0073 finali */ Komunikazzjoni mill-Kummissjoni lill-Parlament Ewropew u lill-Kunsill - Strateġija Politika Annwali għall-2006 /* KUMM/2005/0073 finali */





Brussel 2.3.2005 KUMM(2005) 73 finali KOMUNIKAZZJONI MILL-KUMMISSJONI LILL-PARLAMENT EWROPEW U LILL-KUNSILL Strateġija Politika Annwali għall-2006 KONTENUT 1. Introduzzjoni 3 2. Is-sitwazzjoni ta' l-Unjoni u l-prijoritajiet ta' politika għall-2006 3 2.1. Prosperità 4 2.2. Solidarjetà 6 2.3. Sigurtà 8 2.4. Projezzjoni esterna 9 3. Qafas ġenerali għal riżorsi umani u finanzjarji għall-2006 11 3.1. Riżorsi umani 11 3.1.1. Rinfurzar relatat mat-tkabbir 11 3.1.2. Kontribuzzjoni għal grupp ċentrali 11 3.1.3. Total ta' riżorsi umani disponibbli għall-erba' prijoritajiet 11 3.1.4. Sitwazzjoni speċifika għal xi Servizzi 12 3.2. Riżorsi finanzjarji 13 3.2.1. Implikazzjonijiet finanzjarji ta' prijorità "Prosperità” 14 3.2.2. Implikazzjonijiet finanzjarji ta' prijorità "Solidarjetà" 14 3.2.3. Implikazzjonijiet finanzjarji ta' prijorità "Sigurtà" 15 3.2.4. Implikazzjonijiet finanzjarji ta' prijorità "Projezzjoni Esterma” tat-tliet prijoritajiet interni 15 1. INTRODUZZJONI Bħala l-ewwel stadju taċ-ċiklu tal-politika annwali tal-Komunità li issa hija stabbilita sewwa, din l-Istrateġija Politika Annwali tistabbilixxi l-prijoritajiet ta' politika għall-2006, tidentifika l-inizjattivi li jgħinuha twettaqhom u tadotta qafas baġitarju sabiex il-prijoritajiet jirċievu r-riżorsi neċessarji. Wara l-adozzjoni ta' l-Istrateġija Politika Annwali, u wara li jistabbilixxi l-qafas u l-linji gwida għall-eżerċizzi baġitarji u leġiżlattivi għall-2006, iċ-ċiklu se jkompli billi jipprepara l-abbozz preliminarju tal-baġit u djalogu interistituzzjonali. Fuq din il-bażi, il-programm ta' ħidma se jitfassal biex jiġi adottat mill-Kummissjoni f'Novembru 2005. Minħabba li saret prattika komuni, entrati fil-programm ta' ħidma tal-Kummissjoni jridu, bħala regola ġenerali, jkunu akkompanjati b'assessjar ta' l-impatt. Fuq il-bażi ta' l-assessjar ta' l-impatt, il-Kummissjoni tiddeċciedi jekk l-inizjattivi previsti hawn taħt jirriżultawx fi proposta. Iċ-ċiklu sħiħ għalhekk se jifforma l-bażi għall-programmar ta' ħidma li se ssir mid-Direttorati Ġenerali u mid-dipartimenti, li tkun tinkorpora l-prijoritajiet ta' politiki fil-pjanijiet annwali ta' mmaniġġjar għall-2006. Ir-rapporti annwali ta' attività għall-2006 se jieħdu kont ta' l-implimentazzjoni ta' dawn il-pjanijiet ta' mmaniġġjar, u se jiġu mqassra fil-komunikazzjonijiet lill-Parlament Ewropew, lill-Kunsill u lill-Qorti Ewropea ta' l-Awdituri. 2. IS-SITWAZZJONI TA' L-UNJONI U L-PRIJORITAJIET TA' POLITIKA GħALL-2006 Fuq livell Ewropew, l-2006 se tkun kritika fir-rigward ta' l-implimentazzjoni ta' l-għanijiet strateġiċi għal 5 snin, adottati fis-26 ta' Jannar, li b'mod mifrux jimmiraw sabiex jerġgħu jqajmu t-tkabbir u l-impjiegi fl-Ewropa. Dawn l-għanijiet strateġiċi diġà ffurmaw il-programm ta’ ħidma tal-Komunità li ġie adottat fl-istess data, iżda l-2006 se tkun is-sena ewlenija għall- implimentazzjoni konkreta tagħhom. Biex wieħed isemmi ftit minnhom: fuq il-bażi ta' reviżjoni u l-orjentazzjonijiet mistennija din is-sena, għandu jsir progress fit-twettiq ta' l-Istateġija ta' Liżbona, l-Istrateġija għall-Iżvilupp Sostenibbli u l-Aġenda Soċjali 2006-2010. Fil-qasam tal-Libertà, Sigurtà u Ġustizzja, reviżjoni tal-programm ta' l-Aja marbut mad-dħul fis-seħħ tal-Kostituzzjoni, hu diġà previst għat-tieni semestru ta' l-2006. Dwar ir-relazzjonijiet esterni, il-proċess ta' tkabbir se jidħol f'fażi ġdida; il-kisbiet tal-politika ta' ġirien li għaddejja bħalissa għandhom jiġu approfonditi. L-2006 se tkun ukoll is-sena ta’ preparazzjoni u ta’ ħarsien ‘il quddiem . L-Istati Membri se jkunu f’fażi kritika fil-proċess ta’ ratifika tal-Kostituzzjoni u l-Kummissjoni se jkollha tiżgura li bidliet istituzzjonali u politiċi li ġejjin mill-kostituzzjoni se jsir preparament għalihom bl-aktar mod adattat. Il-Kummissjoni se tkompli tappoġġja l-proċess ta' ratifika u tipprepara numru ta' inizjattivi legiżlattivi biex tiżgura implimentazzjoni immedjata tal-Kostituzzjoni meta din tidħol fis-seħħ fl-1 ta' Novembru 2006. Is-sena se tkun kritika wkoll għall-preparament tal-perspettivi finanzjarji għall-perjodu 2007-2013 u biex ikun żgurat programmar adegwat jekk hu intenzjonat għall-ġenerazzjoni l-ġdida ta' strumenti finanzjarji (kemm jekk fil-qasam ta' fondi strutturali; riċerka u żvilupp, kompetittività u innovazzjoni, ġustizzja, libertà u sigurtà, jew relazzjonijiet esterni) li jkunu qed jaħdmu b'mod sħiħ sa l-1 ta' Jannar 2007. Fuq livell internazzjonali, kwistjonijiet relatati mal-paċi, tnaqqis tal-faqar, sigurtà u stabbilità, mill-ġdid se jkollhom prijorità fl-aġenda. Hu ttamat li l-2006 se tkun ukoll is-sena ta’ progress konkret fix-xena internazzjonali , kemm jekk dan jikkonċerna l-progress għas-soluzzjoni tal-kunflitt bejn l-Iżrealjani u l-Palestinjani permess ta’ tnedija mill-ġdid tad-djalogu bejn iż-żewġ partijiet; l-implimentazzjoni ta’ l-Aġenda ta’ żvilupp Doha wara l-Konferenza Ministerjali f’Hong Kong; l-implimentazzjoni tal-pjan ta' azzjoni ta’ l-UE għat-tisħiħ tal-kapaċità ta' mmaniġġjar ta' kriżi, il-proċessi ewlenin ta' kostruzzjoni previsti (fl-Iraq, fix-Xlokk ta' l-Asja wara t-tsunami, fl-Afganistan) jew l-implimentazzjoni tal-miżuri konkreti biex jiġi eradikat il-faqar wara r-reviżjoni ta' l-Għanijiet tal-Millenju għall-Iżvilupp fl-2005. Din hi l-ewwel Strateġija Politika Annwali li ġiet adottata mill-Kummissjoni l-ġdida. Meta wieħed jieħu mill-għanijiet strateġiċi għal 5 snin, iċ-ċiklu ta' politika se jkun qed jagħmel il-parti tiegħu b’mod sħiħ, jiżgura l-kontinwità fil-xogħol mibdi mill-Kummissjoni fil-Programm ta’ Ħidma għall-2005. L-Istrateġija Politika Annwali għandha tindika t-twettiq ta’ l-istrateġija għal 5 snin għall-2006. L-Istrateġija Politika Annwali ta’ l-2006 għalhekk se tirrifletti b’mod ċar il-prijoritajiet li hemm fil- Partenarjat għal Tiġdid Ewropew li ġie mressaq 'il quddiem fl-għanijiet strateġiċi għal 5 snin: li l-Ewropa terġa' taqbad it-triq tal- prosperità ; li jkun rinforzat l-impenn lejn is-solidarjetà, li tiġi msaħħa s- sigurtà taċ-ċittadini u finalment li jkunu proġettati u promossi dawn il-prijoritajiet barra l-fruntieri tagħna permezz ta’ vuċi aktar soda fid-dinja . Fl-2006, il-Kummissjoni se tkompli tikkonċentra fuq il-prijoritajiet l-aktar urġenti: ir-restawr ta’ tkabbir dinamiku u sostenibbli fl-Ewropa li jipprovdi aktar impjiegi u impjiegi aħjar għaċ-ċittadini. Lil hinn minn dawn il-prijoritajiet ta' politika, it-tħaddim tajjeb ta' l-Ewropa wara t-tkabbir , jibqa' għan operazzjonali fundamentali ta' din il-Kummissjoni għall-2006, jiġifieri l-kontinwità ta' l-attivitajiet u l-applikazzjoni b'mod sħiħ tal-politika u r-regoli fi ħdan l-Istati Membri kollha. Dan jitlob attenzjoni kontinwa għall-implimentazzjoni effettiva tal-liġi Ewropea u jiżviluppa aktar l-immaniġġjar tar-riskju fiż-żoni kollha relatati ma' l-implimentazzjoni tal-baġit tal-Komunità. Dan jimplika wkoll kontinwità bejn l-iżvilupp tal-politika u t-twettiq tal-politika, assistit b'amministrazzjoni moderna, effettiva u li trid isservi. F'dan ir-rigward, għandu jkun innutat li l-Istateġija Politika Annwali tikkonċentra fuq inizjattivi ġodda għall-2006. Għalhekk, dan ma jirriflettix it-totalità ta' l-attivitajiet tal-Kummissjoni li huma previsti għall-2006, u b'mod partikulari d-dettall ta' l-attivtajiet tal-qalba li jkunu għaddejjin li jirriżultaw mir-responsabbiltà tal-Kummissjoni fil-qadi ta' dmirijietha skond ir-rwolijiet tagħha taħt it-trattati. L-iżvilupp sostenibbli se jibqa' għan dominanti fil-politika kollha ta' l-UE. Il-preparazzjoni u l-implimentazzjoni tal-politika fl-2006 se jkunu appoġġjati fi strateġija ta' komunikazzjoni ġdida tal-Kummissjoni. Dan se jitbiegħed minn komunikazzjoni tat-tip minnfuq 'l isfel għal metodu li hu ċċentrat madwar l-udjenza dwar suġġetti ta' relevanza għaċ-ċittadini. Il-Komunikazzjoni se tkun integrata fil-proċess politiku permezz ta' programmar aħjar u involviment attiv tal-Kummissarji. Ir-rwol tar-Rappreżentazzjonijiet tal-Kummissjoni se jkun rinforzat. Inizjattivi orizzontali li jkabbru l-parteċipazzjoni tal-pubbliku u jikkontribwixxu għhall-ħolqien ta' l-Ispazju Pubbliku Ewropew se jkunu promossi. 2.1. Prosperità Il-progress lejn l-għanijiet stipulati fl-Istateġija ta' Liżbona baqa' lura sewwa s'issa. Il-Kummissjoni identifikat l-isfidi ewlenin fl-orjentazzjonijiet tagħha għall-eżami ta’ nofs it-terminu ta’ Liżbona: It-tkabbir ta' l-Ewropa u l-produttività fallew milli jilħqu l-livelli ta' l-imsieħba ekonomiċi prinċcipali u l-pass kurrenti għat-titjib tal-kompetittività u l-innovazzjoni huwa insuffiċjenti biex jiġu ssalvagwardjati l-livell ta' l-għixien u l-protezzjoni soċjali taċ-ċittadini Ewropej għal tul ta' żmien medju u dak imbiegħed. Dan jitlob tiġdid ta' l-impenn għall-Programm ta' Liżbona ċċentrat fuq tliet għanijiet prinċipali: li l-Ewropa ssir post aktar attraenti għall-investiment u x-xogħol, li jkunu promossi t-tagħrif u l-innovazzjoni bħala magna għat-tkabbir; li joħolqu aktar xogħlijiet u xogħlijiet aħjar. L-implimentazzjoni ta' l-Istateġija ta' Liżbona, bejn l-Unjoni u l-Istati Membri tagħha, għandha bżonn ukoll ta' titjib radikali li jagħmilha aktar effettiva u li tinftiehem aktar faċilment. Din il-kwistjoni urġenti li qed taffaċċja l-Ewropa se tkun ittrattata bħala prijorità fl-2006. Enfażi partikolari se tingħata lil: - l-Implimentazzjoni ta' l-Aġenda ta' Liżbona li se tiġi ridefinita sabiex tingħata spinta lit-tkabbir ekonomiku u lill-ħolqien ta' l-impjiegi. - it-tħaddim tal-Patt ta' Tkabbir u Stabbiltà li jiżgura politika makroekonomika u baġitarja soda, kif ukoll it-tisħiħ ta' l-istatistika ekonomika. - il-formulazzjoni u l-implimentazzjoni ta' pjanijiet t'azzjoni fil-politika settorali, interna u esterna, rilevanti, taħt Strateġija għall-Iżvilupp Sostenibbli riveduta. - l-għan “Lejn Xogħol għal Kulħadd” isir realtà fl-Aġenda Soċjali l-ġdida; - titjib tat-tħaddim tas-suq intern, billi jitneħħew l-ostakoli għas-servizzi, swieq ta' l-oġġetti u finanzjarji, billi tittejjeb il-konnettività tan-netwerks Ewropej, billi jiġu ssimplifikati u razzjonalizzati l-proċeduri tad-dwana kif ukoll regoli tat-taxxa li japplikaw għal tranżazzjonijiet li jaqsmu l-fruniteri u billi jiżdiedu l-implimentazzjoni u l-infurzar tar-regoli inkluż dawk li jirrelataw ma' l-għajnuna statali u kontra l-monopolji f'Unjoni wara t-tkabbir; - jistabbilixxu kundizzjonijiet li jagħtu spinta lill-investiment fir-riċerka u fl-iżvilupp, innovazzjoni, effiċjenza tar-riżorsi, l-implimentar ta' teknoloġiji ambjentali, l-użu ta' komunikazzjoni ġdida u teknoloġiji ta' l-informazzjoni; - jippromwovu mobbiltà fl-edukazzjoni u fit-tagħlim, livelli ta' snajja' ogħla, użu effettiv tal-potenzjal taż-żgħażagħh u użu aħjar ta' ħaddiema li qed jikbru fiż-żmien, aktar mobbiltà fix-xogħol u konsiderazzjoni akbar tal-potenzjal ta' l-immigrazzjoni sabiex l-Ewropa jkollha aktar ħiliet u tkun adattat ruħha aħjar għall-bidliet. Prosperità: inizjattivi ewlenin għall-2006: L-inizjattivi ewlenin li ġejjin ġew magħżula: Tifsil ta' Rapport Strateġiku komprensiv dwar il-progress lejn l-Għanijiet ta' Liżbona għall-Kunsill Ewropew tar-Rebbiegħa ta' l-2006, fuq il-bażi ta' Programmi Nazzjonali ta' Azzjoni mistennija lejn it-tmiem ta' l-2005, u l-impenji meħuda fuq livell ta' Stati Membri, sieħba soċjali kif ukoll korpi Ewropej. Proposta ta' miżuri biex tissaħħaħ is-solvibilità ta' kumpaniji ta' assigurazzjoni, titjib ta' l-aċċess għas-suq ta' azjendi għal tranżazzjonijiet mgħoddija u mħallsa (wara l-kummerċ) u emendar tad-Direttivi ta' l-assigurazzjoni (ħlief għall-assigurazzjoni tal-ħajja). Tkomplija tal-konsultazzjoni dwar il-leġiżlazzjoni tal-copyright. Proposta ta' miżuri li jiżviluppaw aktar is-suq intern fis-servizzi tal-posta u jtejbu l-kwalità tagħhom. Proposta ta' inizjattivi fis-settur awtomotiv, inkluż leġiżlazzjoni ssimplifikata. Tnedija ta' inizjattivi dwar swieq għal prokura tad-difiża u tkabbir tas-sigurtà legali biex tiġi ffaċilitata l-applikazzjoni tar-regoli għall-prokura pubblika lil sieħba pubbliċi-privati. Tisħiħ tas-suq intern għal oġġetti billi jikber aktar l-għarfien reċiproku u l-proċeduri għar-reviżjoni taċ-ċertifikazzjoni. Reviżjoni tal-qafas regolatorju għall-komunikazzjonijiet elettroniċi. Li jkunu promossi teknoloġiji ambjentali permezz ta' kontinwazzjoni ta' l-implimentazzjoni tal-Pjan t'Azzjoni għal Teknoloġiji Ambjentali (ETAQ). Tnedija ta' l-inizjattiva “i2010: soċjetà informata Ewropea għat-tkabbir u x-xogħol”. Finalizzar tas-suq intern għall-gass naturali u l-elettriku. Tnedija ta' inizjattiva li tippromwovi ‘Tagħrif għat-Tkabbir’ inkluż implimentazzjoni mgħaġġla ta' 3% tal-Pjan t'Azzjoni R&D, li jistimula r-riżorsi umani fir-riċerka u jirrinforza l-konnessjonijiet bejn ix-Xjenza u s-Soċjetà. Tnedija ta' politika komprensiva biex tikkumbatti l-frodi u l-evażjoni tat-taxxa. Żvilupp ta' Qafas ta' Kwalifiki Ewropej (EQF) u Akkumulazzjoni ta' Kreditu Ewropew relatat u Sistema ta' Trasferiment (ECVET) għall-edukazzjoni vokazzjonali u taħriġ biex tiġi ffaċilitata t-trasparenza u t-trasferiment ta' kwalifiki professjonali fi ħdan l-UE. Tnedija tas-Sena Ewropea għall-mobilità tal-ħaddiema. Tnedija ta' l-aspetti ta' l-IT u operazzjonali ta' l-inizjattiva ta' dwana elettronika biex toffri servizzi aħjar lill-kumpaniji involuti f'kummerċ internazzjonali. Tnedija tal-proġett industrijali 'Sesame' għall-modernizzazzjoni tal-kontroll tat-traffiku ta' l-ajru bħala parti mill-inizjattiva Sema Uniku. Tnedija tal-proġett teknoloġiku u industrijali 'ERTMS' immirat biex jiżgura interoperabbiltà fis-settur tal-ferroviji. | - 2.2. Solidarjetà Titjib fit-tkabbir ta' l-Ewropa u fid-dinamiżmu ekonomiku għandu jippermetti għal impenn rinfurzat lejn solidarjetà, ġustizzja soċjali, u tisħiħ tal-koeżjoni ta' l-Ewropa u tal-valuri komuni. Fl-2006, l-espressjoni tas-solidarjetà se tkun żgurata permezz: - politiki ta' koeżjoni bħala strumenti essenzjali biex jiġi segwit l-għan ta' konverġenza ekonomika, billi jkunu promossi t-tkabbir u l-kompetittività u l-approvar tal-linji gwida strateġiċi għas-snin 2007-2013; - protezzjoni ta' l-ambjent u mmaniġġjar kif suppost tar-riżorsi naturali, li jiżgura tkabbir ekonomiku akbar u fl-istess ħin aktar sostenibbli ambjentalment, fost ħwejjeġ oħra permezz ta' kompetittività ikbar għalkemm aktar orjentata lejn is-suq tal-Politika Agrikola Komuni kif ukoll permezz ta' żvilupp rurali li se jkun programmat fl-2006, u jħares il-forniment ta' l-enerġija fuq tul ta' żmien. - protezzjoni tad-drittijiet fundamentali u ġlieda kontra d-diskriminazzjoni, promozzjoni ta' l-ugwaljanza tas-sessi, diversità kulturali, integrazzjoni sħiħa taż-żgħażagħ fis-soċjetà u fil-ħajja tax-xogħol u opportunitajiet ugwali għal kulħadd; - metodu komprensiv għal kwistjonijiet ta' migrazzjoni, fuq il-bażi tal-programm ta' l-Aja; - ġlieda kontra t-tibdil fil-klima. Solidarjetà : inizjattivi ewlenin għall-2006: L-inizjattivi ewlenin li ġejjin ġew magħżula: Tkomplija tar-riformi settorali fil-Politika Agrikola Komuni bl-inbid u l-frott u l-ħxejjex. Preżentazzjoni ta' Green Paper dwar Politika Marittima futura ta' l-UE, bl-għan għal żvilupp ta' ekonomija marittima li timxi 'l quddiem u li tkun sostenibbli. Twaqqif ta' programm ta' assistenza li jgħin lill-SMEs jikkonformaw mal-leġiżlazzjoni ambjentali ta' l-UE. Li jkun żgurat li r-rispett u l-promozzjoni tad-drittijiet ikunu dominanti fil-proposti kollha tal-Kummissjoni u li jiġi attivat xogħol preparatorju bil-għan tad-dħul fis-seħħ tad-Drittijiet Fundamentali ta' l-Aġenzija Ewropea sa Jannar 2007. Adozzjoni ta' proposta leġiżlattiva dwar l-istabbiliment ta' Aġenzija/Osservatorju Ewropew għall-Migrazzjoni. Preparazzjoni għall-ħolqien ta' uffiċċju Ewropew ta' sapport għal dawk li qed ifittxu kenn politiku fuq il-bażi ta' strutturi imposti fl-2005. Faċilitar tal-ħajja taċ-ċittadini kkonfrontati bi problemi li huma relatati mal-familja fil-qasam Ewropew tal-ġustizzja f'affarijiet ċivili. Proposta ta' Komunikazzjoni u strateġija fil-qasam ta' l-ugwaljanza tas-sessi. Proposta ta' strateġija ġdida tal-Komunità fir-rigward ta' saħħa u sigurtà waqt ix-xogħol. Adozzjoni u tkomplija ta' Green Paper dwar l-evoluzzjoni tal-liġi tax-Xogħol. Tifsil ta' qafas operazzjonali Ewropew għal negozjar kollettiv li jaqsam il-fruntieri. Implimentazzjoni sħiħa ta' l-Inizjattiva Ewropea taż-Żgħażagħ fid-diversi aspetti tagħha: li ż-żgħażagħ jingħataw il-kapital uman u l-ħiliet meħtieġa f'ekonomija bbażata fuq it-tagħrif; tnaqqis tal-qgħad fost iż-żgħażagħ u faċilitar tad-dħul fis-suq tax-xogħol, titjib tal-faċilitajiet, bħal dawk li jieħdu ħsieb it-tfal, dawk li jappoġġjaw il-ħajja tal-familja; jikkombattu l-faqar u jippromwovu ħajja sana u ċittadinanza attiva. Li jkun promoss it-tagħlim tal-lingwi u d-diversità lingwistika billi jkun żgurat l-applikar tal-pjan t'azzjoni tal-lingwa u aktar żvilupp ta' l-Indikatur Ewropew tal-Kompetenza tal-Lingwa. Żieda ta' komunikazzjoni u attivitajiet bejn il-persuni li jinkoraġġixxu d-djalogu bejn kulturi u jippromwovu d-diversità kulturli madwar id-dinja filwaqt li jieħdu kont ta' l-istrumenti li jistipulaw l-istandards tal-UNESCO. Żvilupp ta' Strateġija tas-Saħħa ġdida li ġġib l-azzjonijiet kolla taħt qafas koerenti, sabiex tiżdied il-protezzjoni kontra theddid ġgdid bħal mard li jittieħed. Tnedija tal-Portal Ewropew tas-Saħħa Pubblika, punt aċċess wieħed pan-Ewropew għad-data u informazzjoni dwar is-saħħa pubblika u oqsma relatati. Bidla fil-klima: tnedija ta' l-iżvilupp ta' miżuri leġiżlattivi u non-leġiżlattivi relevanti; tnedija ta' analiżi komprensiv ta' l-iskema ta' Negozjar ta' l-Emissjonijiet u assessjar tat-tieni serje ta' pjanijiet nazzjonali ta' allokazzjoni; Reviżjoni sħiħa ta' nofs it-terminu tas-6 Programm t' Azzjoni ta' l-Ambjent. | - 2.3. Sigurtà Azzjonijiet terroristiċi, kriminalità orgranizzata u netwerks ta' traffikar m'humiex illimitati minn fruntieri nazzjonali u kwadri legali nazzjonali. Kriżijiet fis-saħħa pubblika, fl-ambjent, fit-trasport u fil-forniment ta' l-enerġija m'humiex illimitati bi skemi nazzjonali, lanqas. Is-sigurtà saret dejjem aktar punt ta' tħassib għal kulħadd, u titlob firxa ta' azzjonijiet u soluzzjonijiet li jibdew fuq livell lokali, u jkomplu għal dak Ewropew u anke dak globali. Partikolarment f'theddid li jaqsam il-fruntieri u kriżijiet fis-sigurtà, ir-rwol ta' l-UE sar aktar u aktar essenzjali. L-implimentazzjoni tal-kapitolu relatat tal-Programm ta' l-Aja se jikkonċentra fuq sforzi importanti filwaqt li jiżgura l-ħarsien tal-libertajiet ċivili taċ-ċittadin. B'żieda ma' dan, azzjoni Ewropea se tħares 'il quddiem u b'mod innovattiv titratta l-isfidi imposti mit-theddid il-ġdid. Enfażi partikolari fl-2006 se jingħata lil: - progress fl-implimentazzjoni tal-pjan t'Azzjoni ta' l-UE fil-ġlieda lit-terroriżmu, iffokat fuq aktar effettività fl-iskambju ta' informazzjoni li taqsam il-frunitieri, it-twaqqif ta' l-iffinanzjar tat-terroriżmu u titjib fl-assistenza lill-vittmi; - faċilitar ta' vjaġġar legali għal nazzjonali ta' pajjiżi terzi fi ħdan il-fruntieri ta' l-UE; - kooperazzjoni mtejba bejn il-ġudikatura, il-pulizija u l-awtorità tad-dwana, permezz ta' tnaqqis fl-ostakoli legali u koordinazzjoni msaħħa; - rikonoxximent reċiproku u ċirkolazzjoni ħielsa tad-deċiżjonijiet tal-ġudikatura f'materji ċivili u kriminali biex ikun żgurat li l-ġustizzja hi żgurata bejn il-fruntieri; - twissija bikrija u rispons immedjat, kif ukoll prevenzjoni fuq medda twila ta' żmien għal kriżijiet fis-sigurtà ta' l-ikel u riskji għas-saħħa, permezz ta' informazzjoni rinforzata u netwerks ta' sorveljanza; - sigurtà fit-trasport, kemm jekk bl-ajru, kemm trasport bl-art kif ukoll sigurtà fuq il-baħar; - aktar sigurtà f'servizzi u netwerks relatati ma' l-Internet; - sigurtà akbar fil-forniment ta' l-enerġija permezz ta' kooperazzjoni rinfurzata bejn il-produtturi ewlenin u pajjiżi ta' passaġgġ, u l-promozzjoni ta' enerġiji rinovabbli. Sigurtà : inizjattivi ewlenin għall-2006: L-inizjattivi ewlenin li ġejjin ġew magħżula: Adozzjoni ta' proposti dwar l-ostakoli li l-forzi tal-pulizija jridu jegħlbu biex joperaw fit-territorju ta' Stat Membru ieħor u dwar l-użu ta' bażijiet tad-data għall-kontroll estern tal-fruntieri għal skopijiet ta' infurzar tal-liġi. Tnedija ta' sistema kkompjuterizzata għall-iskambjar ta' informazzjoni estratta mir-rekords kriminali. Li jiġi żviluppat u jibda jiġi implimentat Pjan t'Azzjoni ta' l-UE dwar is-Sħubija Pubblika-Privata fil-ġlieda lill-kriminalità organizzata u lit-terroriżmu. Li jiġi msaħħaħ l-iffinanzjar tar-riċerka għas-sigurtà billi tittejjeb il-koordinazzjoni ta' kapaċitajiet eżistenti tul continuum taċ-ċivil, sigurtà u difiża. Li jiġu msaħħa l-kapaċitajiet ta' difiża ta' l-UE billi tingħeleb il-frammentazzjoni preżenti tas-sotto-swieq u tiġi żviluppata l-interoperabbiltà. Tnedija ta' pjan t'azzjoni ġdid li jippromwovi s-sigurtà ta' l-informazzjoni u tan-netwerk, inklużi l-kriminalità, l-identità u l-privatezza fuq l-internet. Li jiġu żviluppati spezzjonijiet ta' sigurtà fil-portijiet u fl-ajruporti. Li tiġi mressqa Komunikazzjoni u strateġija dwar tħejjija fis-saħħa pubblika u rispons għal influwenza li tinxtered mad-dinja kollha u theddid lis-saħħha mit-terroristi. Tnedija tas-Servizzi Inizjali tal-Monitoraġġ Globali għall-Ambjent u s-Sigurtà (GMES). Li jiġi stabbilit pjan t'azzjoni għall-effiċjenza ta' l-enerġija. Żvilupp ta' sistema tal-Komunità għall-immaniġjar tar-riskju għas-sigurtà tal-fruntieri esterni. Żvilupp ta' inizjattivi ġodda u li tiġi żviluppata sistema aktar sigura ta' ħażna ta' skart nukleari u rinfurzar tal-politiki nukleari ta' salvagwardja. Proposta ta' grupp ta' miżuri ġodda li jsaħħu s-sigurtà marittima. | - 2.4. Projezzjoni esterna Ebda waħda mill-prijoritajiet preċedenti ma tista' tinkiseb mill-Ewropa waħedha. L-Ewropa ma tistax tikseb aktar suċċess ġo vakum. Prosperità f'pajjiżi terzi tgħin biex tibni prosperità fl-Ewropea u viċi-versa. L-Ewropea ċertament ma tistax tillimita l-isforzi tagħha ta' solidarjetà għal ġewwa l-fruntieri tagħha. Ma tistax tipprevedi sigurtà għan-nies tagħha mingħajr kooperazzjoni ma' pajjiżi terzi. Ir-relazzjonijiet esterni huma fil-fatt mod kif jiġu promossi u protetti l-prijoritajiet u l-valuri tagħna barra l-fruntieri tagħna. Biex dan isir b'mod effiċjenti, l-Unjoni għandha bżonn tiddependi fuq il-kunfidenza taċ-ċittadini tagħha, is-saħħa ta' l-ekonomija tagħha u għandha bżonn titkellem b'vuċi waħda biex tippromwovi pożizzjoni koerenti. F'dan ir-rigward, l-2006 se tkun ukoll sena ewlenija għall-preparament tal-wasla tal-Ministru ta' l-Affarijiet Barranin/Viċi-President tal-Kummissjoni u t-twaqqif ta' Servizz Ewropew għall-Azzjoni Esterna sakemm issir ir-ratifika tal-Kostituzzjoni. Fl-2006, l-azzjoni esterna tal-Kummissjoni se tkun immirata sabiex jintlaħqu dawn l-għanijiet: - preparazzjoni għall-adeżjoni tal-Bulgarija u r-Rumanija u avvanz fin-negozjati relatati ma' tkabbir fil-futur, notevolment il-bidu tal-proċess mat-Turkija; - li tkun żgurata implimentazzjoni tal-Politika Ewropew tal-Ġirien, u tar-roadmaps għall-erba' spazji komuni mar-Russja; - it-tfittxija ta' negozjati internazzjonali tal-kummerċ fil-livelli kollha: fl-Organizzazzjoni Dinjija tal-Kummerċ, u anke ma' sieħba reġjonali u bilaterali ewlenin. - li jkun żgurat involviment kostruttiv fil-Proċess ta' Paċi tal-Lvant Nofsani, permezz ta' l-istruttura tal-Kwartett u f'kooperazzjoni mill-viċin mal-partijiet; - li jitkompla l-appoġġ għall-istabbiltà reġjonali kif ukoll rikostruzzjoni u tranżizzjoni politika fl-Iraq; - li titkompla r-rikostruzzjoni u r-riabilitazzjoni bħala rispons għad-diżastru tat-Tsunami; - titjib tad-djalogu tranżatlantiku u li jkunu stabbiliti relazzjonijiet koerenti u effettivi ma' sieħba ewlenin, notevolment permezz ta' kooperazzjoni aktar mill-qrib fi kwistjonijiet ta' sigurtà u konverġenza regolatorja; - li jkun intensifikat id-djalogu mal-fornituri ta' l-enerġija l-aktar importanti fid-dawl tad-dipendenza ta' l-Ewropa li qed dejjem tiżdied fuq l-importazzjoni ta' l-enerġija; - li tkun implimentata politika ġdida ta' żvilupp li tippromwovi żvilupp sostenibbli u tnaqqis tal-faqar, fuq il-bażi tal-qafas propost fl-2005 u r-reviżjoni ta' l-Għanijiet tal-Millenju għall-Iżvilupp, inkluż rispons speċifiku għall-Afrika. - li jkun affermat mill-ġdid l-impenn qawwi tagħna lejn id-drittijiet tal-bniedem; - filwaqt li jkunu ttrattati l-istabbilità u l-kwistjonijiet ta' sigurtà mill-għeruq tagħhom, żieda fil-kapaċitajiet Ewropej biex ikunu ttrattati l-kriżijiet u l-isfidi globali għas-sigurtà, permezz ta' aktar implimentazzjoni ta' l-Istateġija Ewropea għas-Sigurtà u l-pjan ta' azzjoni ta' ħames punti dwar kapaċità ta' rispons immedjat. Projezzjoni esterna: inizjattivi ewlenin għall-2006: L-inizjattivi ewlenin li ġejjin ġew magħżula: Projezzjoni esterna marbuta mal-Prosperità Li jkun żgurat monitoraġġ adatt qabel l-adeżjoni tal-Bulgarija u r-Rumanija. Monitoraġġ u rappurtar dwar in-negozjati mal-Kroazja u t-Turkija, u possibilment l-ex-Repubblika Jugoslava tal-Maċedonja wara l-opinjoni dwar it-talba tas-sħubija tagħha. Li possibilment jinfetħu negozjati għal Ftehim ta' Stabbilità u Assoċjazzjoni mal-Bosnja-Erzegovina u s-Serbja u l-Montenegro. Li tkun proposta komunikazzjoni u pjan t'azzjoni dwar il-kompetittività u l-politika dwar il-kummerċ li tippromwovi aċċess għas-suq għall-industrija ta' l-UE. Li jkun innegozjat ftehim dwar is-servizzi ta' l-ajru ma' pajjiżi terzi bħala tkomplija għall-verdett tal-Qorti tal-Ġustizzja tal-5 ta' Novembru 2002 u tal-mandat tal-Kunsill tal-5 ta' Ġunju 2003. Li jinkiseb progress sostanzjali fin-negozjati għal Ftehim ta' Partenarjat Ekonomiku ma' 6 reġjuni ta' l-ACP biex ikun jista' jidħol fis-seħħ fl-2008. Projezzjoni esterna marbuta mas-Solidarjetà Li jiġu elaborati linji gwida ġodda ta' politika dwar l-appoġġ għad-drittijiet tal-Bniedem u d-Demokratizzazzjoni fil-qafas ta' l-4 Instrumenti Finanzjarji ġodda (2007-2013). Li jkun hemm kontribuzzjoni dwar it-tkomplija ta' inizjattivi ewlenin fuq l-iżvilupp notevolment dwar l-iffinanzjar, il-koerenza, l-Afrika u oġġgetti pubbliċi internazzjonali, bħala riżultat tas-summut tal-G8 ta' din is-sena u Laqgħa Plenarja f'Livell Għoli dwar l-Għanijiet tal-Millenju għall-Iżvilupp. Li tissaħħaħ il-kapaċità ta' rispons tal-Kummissjoni għal diżastri umanitarji u li tissaħħaħ il-prevenzjoni għad-diżastri u l-istrateġija ta' tħejjija; li tkun indirizzata l-kontribuzzjoni ta’ l-UE għall-Fond Dinji tas-Saħħa għall-AIDS/HIV, il-Malarja u t-Tuberkolosi. Li jinkiseb progress fin-negozjati dwar il-bidla fil-klima (taħt il-Qafas tal-Konvenzjoni dwar il-Bidla fil-Klima) u fuq il-bijodiversità (Konvenzjoni dwar id-Diversità Bijoloġika u Konvenzjoni dwar il-Kummerċ ta' Speċi li qegħdin f'Periklu (CITES)). Projezzjoni esterna marbuta mas-Sigurtà Li jkun negozjat ftehim ma' sieħba industrijali prinċipali biex iwieġeb għall-bżonnijiet ta' sigurtà filwaqt li jiffaċilita l-kummerċ u l-ivjaġġar. Li jsiru parti mill-kurrent prinċipali, kwistjonijiet relatati mad-droga fi ftehim ma' pajjiżi terzi sabiex tkun promossa kooperazzjoni internazzjoni fil-politiki dwar id-droga. Li tkun żgurata l-kontribuzzjoni ta' l-Unjoni għall-proċess ta' rikostruzzjoni fl-Iraq. Li jitwessa' d-djalogu politiku mas-soċji ta' l-ACP sabiex jinkludi s-sigurtà. Li jkunu proposti żewġ Komunikazzjonijiet ġodda dwar Armi għall-Qerda tal-Massa (WMD) u Armi Żgħar, Armi Ħfief, u Fdalijiet Splużivi tal-Gwerra (SALW, ERW). | - 3. Qafas ġenerali għal riżorsi umani u finanzjarji għall-2006 3.1. Riżorsi umani 3.1.1. Rinfurzar relatat mat-tkabbir Fuq il-bażi ta' l-assessjar tal-Kummissjoni[1], l-Awtorità tal-Baġit approvat ir-reklutaġġ neċessarju ta' 3 900 membru addizzjoni ta' persunal[2] bejn l-2004 u l-2008 sabiex il-Kummissjoni tkun tista' testendi x-xogħol tagħha għall-Istati l-Membri l-ġodda u tissodisfa r-responsabbiltajiet istituzzjonali. Wara t-talbiet għal 1280 pożizzjoni u 700 pożizzjoni li saru fl-2004 u fl-2005 rispettivament, it-talba għall-2006 hi ta' żieda netta ta' 700 pożizzjoni. Kif għhamlet fl-2004 għat-tkabbir preċedenti, il-Kummissjoni qed titlob ukoll 100 persunal estern, bħala frontloading ta' pożizzjonijiet relatati ma' l-adeżjoni tal-Bulgarija u r-Rumanija fil-futur. Dan ir-reklutaġġ jikkostitwixxi, għall-2006, il-bażi indispensabbli sabiex jitmexxew 'il quddiem l-immaniġġjar u s-superviżjoni tal-Programmi tal-Komunità, u għall-implimentazzjoni ta' l- acquis communautaire fi ħdan Unjoni wara t-tkabbir. Il-Kummissjoni se tuża dawn ir-riżorsi l-ġodda biex tittratta l-estensjoni tal-ħidmiet tagħha wara t-tkabbir u biex issegwi l-erba' prijoritajiet ta' politika sakemm jirrelataw ma' Unjoni wara t-tkabbir. 3.1.2. Kontribuzzjoni għal grupp ċentrali Apparti dawn il-pożizzjonijiet il-ġodda, l-Kummissjoni jeħtieġ li timmobilizza riżorsi addizzjonali biex timplimenta inizjattivi ta' prijorità li huma indipendenti mit-tkabbir. Qed tipproponi li tagħmel hekk billi terġa' tqassam mill-ġdid lin-nies tagħha fi ħdan u bejn id-dipartimenti. Bħhal fis-snin preċedenti, qed ikun propost li jkun imwaqqaf grupp ċentrali biex jiġi mqassam mill-ġdid, li jkun ġeneralment meħud mill-persunal kollu. Bit-twaqqif tal-Kummissjoni l-ġdida, id-dipartimenti diġà kkontribwew b'numri kbar għal eżerċizzi varji ewlenin ta' tqassim mill-ġdid intern, u l-kontribuzzjonijiet imfittxija fl-2006 għal grupp ċentrali li jaqdi l-erba' prijoritajiet ikun skond dan limitat għal 1% tal-persunal operazzjonali. Li jkunu identifikati prijoritajiet u modi oħra li bihom il-persunal ikun jista' jitqassam mill-ġdid għal ħidmiet relatati ma' prijoritajiet se jibqa' element fundamentali biex tigi ġġustifikata kull talba għal riżorsi ġodda. Tfaddil li se jirriżulta minn esternizzazzjoni (it-twaqqif ta' aġenziji eżekuttivi EAC u SANCO) se jkun dirett ukoll lejn dawn il-prijoritajiet. 3.1.3. Total ta' riżorsi umani disponibbli għall-erba' prijoritajiet It-tabella li tidher hawn taħt tiġbor ir-riżorsi umani li hu mistenni li jkunu meħtieġa għat-tnedija ta' inizjattivi ġodda jew rinfurzar ta' attivitajiet li jkunu għaddejjin, bil-prijorità u skond is-sors. Prijoritajiet APS fl-2006 | Riżorsi ġodda relatati mat-tkabbir | Tqassim mill-ġdid bejn id-dipartimenti | Tqassim mill-ġdid fi ħdan id-dipartimenti | Total ta' riżorsi umani disponibbli għall-prijoritajiet | 1. Prosperità | 183 | 72 | 95 | 350 | 2. Solidarjetà | 53 | 16 | 22 | 91 | 3. Sigurtà | 34 | 12 | 20 | 66 | 4. Projezzjoni esterna | 25 | 52 | 49 | 126 | Estenzjoni ta' l-attivitajiet eżistenti f'Unjoni wara t-tkabbir (inkluż it-temma ta' attivitajiet ta' qabel l-adeżjoni) | 505 | 102 | 147 | 754 | TOTAL | 800 | 254 | 333 | 1 387 | L-allokazzjoni ta' riżorsi ġodda relatati mat-tkabbir skond iż-żona ta' politika se tkun finalizzata matul il-preparazzjoni ta' l-abbozz preliminari tal-baġit għall-2006, inkluż reviżjoni bejn pożizzjonijiet fl-istabbiliment u persunal estern. 3.1.4. Sitwazzjoni speċifika għal xi Servizzi Fi ħdan il-Kummissjoni, il-qasam tar-relazzjonijiet esterni jifforma 'familja' speċikfia ta' servizzi li għalihom deċiżjonijiet individwali ta' politika, għażliet ta' organizzazzjoniu u allokazzjoni ta' riżorsi jeħtieġu koerenza fuq kollox speċifika. Wara r-riformi sinifikanti u l-aġġustamenti implimentati fiż-żmien tal-bidla li saret biex ġiet iffurmata l-Kummissjoni preżenti, notevolment it-trasferiment tar-responsabbiltà tal-Balkani tal-Punent lid-Direttorat Ġenerali għat-Tkabbir, l-istruttura organizzazzjonali għall-'familja' Relex issa hi f'postha. Madanakollu, il-proċess ta' devoluzzjoni, li issa wasal biex ikun komplut u ġenerlament jidher li kien suċċess, implika t-trasferiment tad-Delegazzjonijiet tal-Kummissjoni f'pajjiżi terzi ta' firxa wiesgħa ta' risponsabbiltajiet li jikkonċernaw l-immaniġġjar ta' l-għajnuna tal-KE u assistenza. Hu għalhekk ikkunsidrat li l-organizzazzjoni futura ta' l-Uffiċċju tal-Kooperazzjoni tal-EuropeAid (AIDCO) għandu jippermetti aktar razzjonalizzazzjoni, biex jiġu liberati riżorsi għar-riallokazzjoni fi ħdan il-bqija tas-servizzi tal-'familja' Relex biex iservu inizjattivi oħra ta’ prijorità. It-tnaqqis porpost fil-pjan ta’ stabbiliment tal-persunal ta' l-AIDCO se jtemm il-proċess ta’ ribilanċjar wara dekonċentrazzjoni ta’ l-immaniġġjar finanzjarju mill-kwartieri ġenerali għad-delegazzjonijiet. Il-Kummissjoni qed tirrifletti b'mod attiv fuq kif għandha titratta bl-aħjar mod l-implikazzjonijiet tar-riżorsi tal-bżonn kurrenti għall-Awditur Intern tagħha biex jaġixxi wkoll bħala awditur inter għall-aġenziji tal-Komunità, minħabba li r-riżorsi eżistenti m’humiex kompletament adegwati. 3.2. Riżorsi finanzjarji Bħala riżultat tad-diskussjonijiet APS, xi inizjattivi ġodda ġew proposti, u inizjattivi eżistenti jistgħu jeħtieġu adattament tar-riżorsi. Dan hu partikolarment importanti għall-intestaturi 3 u 4, minħabba li kull aġġustamenti jaffettwaw mhux biss il-marġini disponibbli taħt il-limiti tal-perspettivi finanzjarji, imma wkoll il-programmar finanzjarju. Dawn il-bidliet huma ssottolineati hawn taħt. Qafas, għall-intestaturi FP 3 u 4 li jirriżultaw mid-Deċiżjoni ta' l-APS għall-2006 | (ĊIFRI PROVIŻORJI) | (f'miljuni t'EUR, bi prezzijiet kurrenti) | Approprazzjonijiet għall-impenji | baġit 2005 | 2006 | Fin. Prog. | Δ APS | APS 2006 | 3. 3. POLITIKI INTERNA | limitu FP | 9 012.0 | 9 385.0 | 9 385.0 | Total intestatura 3 | 9 052.0 | 9 244.9 | 27.2 | 9 272.1 | Marġini | -40.0 | 140.1 | -27.2 | 112.9 | 4. 4. AZZJONIJIET ESTERNI | limitu FP | 5 119.0 | 5 269.0 | 5 269.0 | Total intestatura 4 | 5 219.0 | 5 048.7 | 342.5(a) | 5 391.2 | Marġini | -100.0 | 220.3(c) | -342.5 | -122.2(b) | (a) Dan l-ammont jirrifletti l-bidliet kollha fill-programmar finanzjarju eżistenti. It-tabella t'hawn taħt tkopri l-erba' prijoritajiet. (b) Il-marġini taħt Intestatura 4 jista' jitnaqqas għal - EUR 162.2 miljun, jekk ir-riforma taz-zokkor jittieħed kont tagħha (EUR 40 miljun). (c) Il-marġini fil-Programmar Finanzjarju minn Novembru kien EUR 193.3 miljun. Id-differenza (EUR 27 miljun) hi spjegata bi tnaqqis minħabba t-trasferiment tat-Timor tal-Lvant lill-EDF; u rispett ta' l-ammonti li ġew ko-deċiżi għall-mard relatat mal-faqar, u għal kooperazzjoni deċentralizzata. | Meta jittieħed kont ta' l-approprazzjonijiet addizjonali li jirriżultaw mill-inizjattivi l-ġodda proposti mill-APS 2006, in-nefqa allokata fi ħdan intestatura 3 "Politika Interna" tħalli marġini taħt il-limitu ta' EUR 112.9 miljun. F'dak li jirrigwarda kategorija 4 “Azzjonijiet esterni”, se jkun hemm sejħiet sinifikanti fuq, u 'l fuq, mill-marġini disponibbli għall-baġit ta' l-2006. L-ewwel fost dawn hi għajnuna lill-Iraq, li tammonta għal 200 miljun EUR fil-baġit ta' l-2005. B'żieda mal-Komunikazzjoni tad-9 ta' Ġunju 2004, hu mistenni li l-istess ammont ikun meħtieġ fl-2006, soġġett għal aktar assessjar tal-kapaċità li l-oġġetti jkunu jistgħu jiġu aktar imwassla bl-art. It-tieni, l-għanjuna għar-rikostruzzjoni li ġiet imwiegħda għar-reġjuni affettwati bit-terremot fl-Oċean Indjan u t-tsunami li rriżulta minnu trid tiġi ffinanzjata minn intestatura 4. Ammont totali ta' 350 miljun EUR kien imħabbar mill-Kummissjoni għal dan l-iskop fuq perjodu ta' sentejn, li nofsu se jaqa' taħt il-baġit ta' l-2006. It-tielet sejħa possibbli għar-riżorsi hi l-għajnuna ta' ristrutturar lill-pajjiżi ta' l-ACP affettwati mir-riforma taz-zokkor, li bħalissa hi stmata għal ammont ta' 40 miljun EUR. Hu ċar, għalhekk, li parti biss minn din l-ispiża addizzjoni tista' tiġgi ffinanzjata fi ħdan il-limitu ta' intestatura 4, mingħajr ma tkun affettwata pożizzjoni kurrenti politika ta' l-Unjoni u l-prijoritajiet politiċi. Il-Kummissjoni għalhekk se tipproponi l-użu ta' l-istrument tal-flessibiltà biex tiżgura li l-bżonnijiet li jibqa' jkunu koperti. L-impatt f'termini finanzjarji ta' l-inizjattivi magħżula hi mqassra fit-tabella li ġejja, id-detalji jsegwu fis-sezzjoni hawn taħht. Il-figuri pprovduti għal kull waħda miż-żoni ta' politika jikkontribwixxu lill-erba' prijoritajiet li jirrelataw mal-bidliet vis-à-vis il-programmar finanzjarju eżistenti, u b'hekk jirriflettu r-riżorsi finanzjarji addizjonali neċessarji biex jitwettqu l-objettivi stabbiliti. Bidliet fir-riżorsi finanzjarji mqabbla mal-programmar finanzjarju | Approprazzjonijiet għal impenji (f'miljuni t'EUR) intestaturi FP 3 & 4 | Bidliet Indikattivi fir-Riżorsi Finanzjarji għall-2006 | Żoni ta' Politika | Prosperità | Solidar-jetà | Sigurtà | Estern | Impjiegi u Affarijiet Soċjali | 8.0 | Saħħa u Ħarsien tal-Konsumatur | 3.0 | Żona ta' Ħelsien, Sigurtà u Ġustizzja | 0.6 | 14.0 | Relazzjonijiet Esterni | 357.6 | TOTAL | 8.0 | 0.6 | 17.0 | 357.6 | 3.2.1. Implikazzjonijiet finanzjarji ta' prijorità "Prosperità” Numru ta' strateġiji politiċi jikkontribwixxu b'mod sinifikanti għal “Prosperità” fil-programmar għall-2006, notevolment is-sitt qafas ta' programm għar-Riċerka (EUR 5 285 miljun), programmi għaż-żgħażagħ u t-taħriġ fl-Edukazzjoni u l-Kultura (EUR 755 miljun), TENs (EUR 720 miljun). Rigward il-bidliet fil-programmi eżistenti, l-2006 se tkun is-sena Ewropea għall-Mobilità tal-haddiema, u biex tiffaċilita din l-inizjattiva 5 miljun EUR se jkunu miżjuda lill-programmar finanzjarju eżistenti għaż-żona tal-politika ta' l-impjiegi u l-affarijiet soċjali. 2 miljuni EUR oħhra se jkunu miżjuda mal-miżura li tikkonċerna d-djalogu soċjali, li minnhom miljun EUR se jikkontribwixxi għall-appoġġ ta' skambji u assistenza teknika bejn organizzazzjonijiet fi stati membri ġodda u qodma, u implimentar tal-ftehimiet li ġew iffirmati mis-sieħba soċcjali skond il-komunikazzjoni tal-Kummissjoni tat-12 t'Awwissu 2004 dwar id-djalogu soċjali. Il-miljun EUR l-ieħor se jkun użat f'kampanja biex tiżdied il-kuxjenza tar-responsabbiltà soċjali tan-negozji. L-istudji u l-azzjonijiet oħra fil-qasam tal-kundizzjonijiet tax-xogħol, inkluża s-saħħa u s-sigurtà fix-xogħol, it-tnejn li huma ġew miżjuda b'0.5 miljun EUR. Hi meħtieġa għal ħidmiet ta' evalwazzjoni f'unjoni mkabbra, u fil-preparazzjoni għat-tkabbir li jmiss. B'żieda ma' dan, ammont sa massimu ta' 1.6 miljun EUR hu meħtieġ għall-preparament tad-dħul fis-seħħ mistenni ta' l-Aġenzija REACH fil-bidu ta' l-2007, u ta' ammont ta' 2.5 miljun EUR għall-Aġenzija Ewropea tal-Mediċina (EMA) biex timplimenta l-leġiżlazzjoni farmaċewtika li ġiet adottata reċentement. 3.2.2. Implikazzjonijiet finanzjarji ta' prijorità "Solidarjetà" Il-fondi strutturali jipprovdu l-aktar sehem importanti ta' ffinanzjar għall-prijorità ta' “Solidarjetà”, madanakollu, hemm ukoll partijiet li jaqgħu taħt intestatura 3 tal-perspettivi finanzjarji. Fi ħdan iż-żona tal-libertà, sigurtà u ġustizzja, u fil-kuntest tad-deċiżjoni tal-Kunsill li ġejja dwar narkotiċi ġodda u drogi sintetiċi, 0.1 miljun EUR ieħor hu miżjud mal-baġit ta' l-EMCDDA biex jagħtihom il-possibiltà li jagħmlu attivitajiet ġodda inkluż il-monitoraġġ ta' l-użu ħażin ta' drogi leċiti (mediċini) informazzjoni dwar skambju ta' informazzjoni u assessjar tar-riskju dwar drogi narkotiċi u drogi sintetiċi. Ukoll fil-qasam tal-libertà, sigurtà u ġustizzja, 0.5 miljun EUR se jkun miżjud mal-programmar ta' ffinanzjar biex jgħin lill-iżvilupp ta' l-operazzjonijiet tal-EURODAC u DubliNET. Dan jinvolvi konsolidar u evalwar biex jiżgura l-operazzjoni bla problemi tan-netwerk estiża, u li tkun sostitwita infrastruttura skaduta. Fi ħdan iż-żona ta' politika ta' l-ambjent hemm ċaqliq ta' 1.5 miljun EUR mill-politika ta' żvilupp għall-politika ta' implimentazzjoni. Dan jirrifletti aktar iffokar fuq l-implimentazzjoni, partikolarment f'żoni tan-natura u l-bijodiversità, il-kwalità tal-ħajja u l-produzzjoni sostenibbli, konsum u użu tar-riżorsi, u l-importanza ta' l-implimentazzjoni fil-fażi ta' qabel l-adeżjoni tal-Bulgarija u r-Rumanija. 3.2.3. Implikazzjonijiet finanzjarji ta' prijorità "Sigurtà" Iż-żoni ewlenin ta' politika għal din il-prijorità huma l-Libertà, s-Sigurtà u l-Ġustizzja, s-Saħħa u l-Protezzjoni tal-Konsumatur, u t-Trasport u l-Enerġija. Taħt il-qasam tal-libertà, sigurtà u ġustizzja, ammont ta' 10 miljun EUR hu allokat fl-2006 għall-iżvilupp tal-VIS biex jinkludi d-data bijometrika. Ċentru ta' kriżi għall-immaniġġjar ta' l-ARGUS (sistema ġenerali żgura ta' allarm immedjat) għandu jkun imwaqqaf fi ħdan il-Kummissjoni għhall-użu f'sitwazzjonijiet ta' emerġenza. Il-bżonnijiet finanzjarji addizzjonali jwasslu għal miljun EUR, li minnhom 0.6 miljun EUR huma għall-protezzjoni ta' installazzjonijiet u shiedling elettroniku, u 0.4 miljun EUR hu għall-IT. Fil-kuntest ta' stabbiliment ta' qasam ta' ġustizzja Ewropea ġgenwina f'materji kriminali u ċivili, miljun EUR addizzjonali jkun provdut sabiex jitqiegħed f'postu l-ewwel stadju tas-sistema kompjuterizzata għall-iskambjar ta' informazzjoni dwar kundanni. Eurojust se jirċievi wkoll żieda ta' 2 miljun EUR biex jiġi komplut it-twaqqif ta' l-infrastruttura inkluż is-sistemi ta' l-ICT. Fil-qasam tas-saħħa u l-protezzjoni tal-konsumatur miljun EUR hu miżjud lill-programmar finanzjarju għaċ-Ċentru Ewropew għall-Prevenzjoni u l-Kontroll tal-Mard (ECDC), li jirriżulta mid-deċiżjoni biex tkun imwaqqfa l-aġgenzija fi Stokkolma minflok fi Brussell jew fl-Lussemburgu. Ukoll f'dan il-qasam ta' politika, 2 miljuni EUR oħra huma miżjuda għall-azzjoni preparatorja għall-preparazzjoni u r-rispons fis-saħħa pubblika, li jirrifletti l-bżonn li tinħoloq sistema ta' pre-emerġenza jew mekkaniżmu ta' ko-ordinazzjoni li jkun jista' jimmobilizza r-riżorsi tiegħu jekk jinqala' kriżi maġġuri tas-saħħa. 3.2.4. Implikazzjonijiet finanzjarji ta' prijorità "Projezzjoni Esterma” tat-tliet prijoritajiet interni Fil-qasam tar-relazzjonijiet esterni, il-baġit ta' l-2006 ċertament se jinkludi aktar għajnuna lill-Iraq, li hi daqs l-ammont għall-2005 (EUR 200 miljun). Fir-rigward ta' l-għajnuna ta' rikostruzzjoni lil dawk ir-reġjuni ta' l-Asja affettwati mit-tsunami, il-Kummissjoni kkonfermat l-intenzjoni tagħha li tipprovdi 350 miljun EUR f'għajnuna ta' rikostruzzjoni mqassma tul l-2005 u l-2006. Wara r-rapporti ta' assessjar li saru mill-Bank Dinji u mill-Bank Asjatiku ta' Żvilupp, kien deċiż li jiżdiedu 150 miljun EUR f'impenji ġodda għall-2006. Fil-qasam ta' l-iżvilupp, il-Kummissjoni impenjat ruħha biex tgħin lill-pajjiżi ta' l-ACP li jsibu li l-esportazzjonijiet tagħhom ġew affettwati b'mod ħhażin bid-dħul fis-seħħ ta' l-organizzazzjoni l-ġdida tas-suq komuni għaz-zokkor. Għall-ewwel sena, l-għajnuna hi bħalissa stmata għal ammont ta' 400 miljun EUR. L-għażla tal-baġit u l-bażi legali trid tiġi deċiża qabel ma l-għajnuna tiġi mnedija fl-2006. Il-parti tal-baġit għall-iffinanzjar ikollha toħroġ mill-istrument ta' flessibiltà. Minħabba li kombinazzjoni ta' dawn il-miżuri taqbeż il-limitu tal-marġini taħt Intestatura 4 (sa - EUR 162.2 miljun, jekk l-ammont massimu ta' 40 miljun EUR għar-riforma taz-zokkor jittieħed kont tagħhom), ikollu jsir rikors għall-istrument ta' flessibiltà għal parti mill-ammont. Is-sejħa għal strument ta' flessibiltà titlob eżaminazzjoni ta' possibiltà ta' tqassim mill-ġdid matul il-preparazzjoni ta' l-abbozz preliminari tal-baġit. Fil-każ ta' l-għajnuna post-tsunami l-possibiltajiet ta' riprogrammar għall-pakkett ta' l-Asja għandu jkun esplorat. B'żieda mat-tnaqqis fil-pakkett finanzjarju għat-TACIS b'5.6 miljun EUR programmi li jiffaċċjaw dewmien serju ta' implimentazzjoni u/jew diffikultajiet jistgħu jintalbu li jikkontribwixxu għar-riallokazzjoni. Bidliet oħra li jirrelataw ma' din il-prijorità huma kif ġej: - 6 miljun EUR se jkunu miżjuda lill-programm biex jappoġġja l-kooperazzjoni Tramuntana-Nofsinhar fil-ġlieda kontra d-drogi. It-tisħiħ ta' din l-inizjattiva se jkun iffinanzjat bit-tqassim mill-ġdid tal-pakketti ġeografiċi relevanti. - Għall-PESK 7.6 miljun EUR addizzjoni se jkunu miżjuda lill-programmar finanzjarju (EUR 55 miljun) biex il-baġit għal din il-miżura ma jaqax taħt dak ta' l-2004 u l-2005. - Finalment, il-Kummissjoni ħabbret l-intenzjoni tagħha li tikkonforma strettament ma' l-ammonti ta' referenza finanzjarja li ġew ko-deċiżi, anke jekk dan ifisser tnaqqis fl-2006 meta kkumparat ma' l-2005. [1] Komunikazzjoni tal-5 ta' Ġunju, 2002, KUMM(2002) 311. [2] Dan jikkorrispondi għal żieda ta' 3 400 uffiċċjal fuq l-operat tal-baġit, 560 persunal estern u 150 pożizzjoni ta' riċerka. Min-naħa l-oħhra, qed tittieħed konsiderazzjoni għal tnaqqis ta' l-ekwivalenti ta' 210 persunal estern iffinanzjat mill-programmi ta' qabel l-adeżjoni.